cyanic-selkie/wikianc huggingface dataset:
David Woodard
Nueva Germania
Árið 2003 var Woodard kosinn borgarfulltrúi í Juniper Hills (Los Angeles sýslu), Kaliforníu. Sem borgarfulltrúi lagði hann til systrasamband milli þeirra og Nueva Germania, Paraguay. Til þess að flýta fyrir áætlun sinni ferðaðist Woodard til fyrrum grænmetisætu / femínista draumalandsins og hitti þar borgarstjórann. Eftir þessa fyrstu heimsókn ákvað hann að hætta við en fann þarna efni fyrir framtíðarskrif. Það sem hann var sérstaklega áhugasamur um voru frumstæðu transhumanista hugmyndir hins íhugandi Richard Wagner og Elizabeth Förster-Nietzsche, sem ásamt eiginmanni sínum Bernard Förster stofnaði og bjó á nýlendunni á milli 1886 og 1889. thumb|right|230px|Woodard og Burroughs með Draumavél, sirka 1997
Frá 2004 til 2006 leiddi Woodard fólk í fjölmarga leiðangra til Nueva Germania, og vann þannig stuðning Varaforseta Bandaríkjanna Dick Cheney. Árið 2011 veitti Woodard svissneska skáldsagnahöfundinum Christian Kracht leyfi til að gefa út persónulegar bréfaskriftir þeirra, sem að mestu leyti voru um Nueva Germania, í tveimur bindum; University of Hanover, Wehrhahn Verlag. Um bréfaskriftirnar sagði Frankfurter Allgemeine Zeitung, “[Woodard og Kracht] eyða mörkunum á milli lífs og lista.” Der Spiegel hélt fram að fyrsta bindið, Five Years, Vol. 1, væri “andlegt undibúningsverk” fyrir næstu skáldsögu sem Kracht skrifaði Imperium.
Samkvæmt Andrew McCann, “Ferðaðist Kracht með Woodard til þess sem eftir var af staðnum, þar sem afkomendur upprunalegu landnemanna búa við harkalega skertar aðstæður. Eins og bréfaskriftirnar sýna, þá hafði Kracht fullnægt ósk Woodard um að efla menninguna í samfélaginu, og að byggja lítið Bayreuth Óperuhús á staðnum þar sem fjölskylduhús Elizabeth Förster-Nietzsche stóð einu sinni.” Á undanförnum árum hefur Nueva Germania orðið að mildari áfangastað, með gistiheimili og tímabundið sögusafn.
Draumavél
Frá 1989 til 2007 byggði Woodard eftirlíkingar af Draumavélinni, tæki  sem Brion Gysin og Ian Sommerville bjuggu til sem er gataður sívalningur, úr kopar eða pappír, sem snýst um rafmagnslampa—þegar horft er á það með lokuð augu getur það valdið ofsjónum svipað og eiturefnavíma eða draumar.
Eftir að hafa gefið William S. Burroughs draumavél fyrir sýningu hans Ports of Entry í LACMA árið 1996, vingaðist Woodard við rithöfundinn og gaf honum “bóhem módel” (pappír) Draumavél í afmælisgjöf á 83 ára og síðasta afmæli hans. Sotheby's seldi einkasafnara fyrri Draumavélina á uppboði árið 2002, og seinni vélin er í Spencer Museum of Art á láni frá búi Burroughs.
MusicBrainz
MusicBrainz er ókeypis gagnagrunnur fyrir hljómplötur.
49
Árið 49 (XLIX í rómverskum tölum)
Ítalska gamanmyndin
thumb|right|Vittorio Gassman í I mostri frá 1963. Ítalska gamanmyndin (ítalska: Commedia all'italiana) var stefna í ítalskri kvikmyndagerð sem átti blómaskeið frá lokum 6. áratugar 20. aldar fram á 8. áratuginn. Ítalska gamanmyndin henti einkum gaman að borgarastéttinni og vandræðum hennar, neysluhyggju og sjálfhverfu. Háðsádeilan snerist um ítalskt samfélag eftir ítalska efnahagsundrið á 6. áratugnum, eins og ítalska nýraunsæið snerist um samfélagsaðstæður á 5. áratugnum. Þannig var oft undirtónn samfélagsrýni í þessum myndum þótt þær gerðu aðallega út á létt gaman. Sumar af þessum myndum voru kaflaskiptar með stuttum sjálfstæðum gamansögum.
Fyrsta myndin sem er kennd við þessa stefnu er I soliti ignoti eftir Monicelli frá 1958 og sú síðasta gæti verið La terrazza eftir Scola frá 1980. Meðal þekkustu ítölsku gamanmyndanna eru Divorzio all'italiana (sem stefnan dregur nafn sitt af) frá 1961, Il sorpasso frá 1962, I mostri frá 1963, L'armata Brancaleone frá 1966, La ragazza con la pistola frá 1968, Profumo di donna frá 1974 og Un borghese piccolo piccolo frá 1977. Sérstök undirgrein ítölsku gamanmyndarinnar var erótíska ítalska gamanmyndin (commedia sexy) sem gerði út á kynlíf og nekt og henti gaman að tvöföldu siðgæði borgaralegs samfélags. Eftir stúdentaóeirðirnar undir lok 7. áratugarins varð meiri áhersla á stéttaátök og alvarlegri samfélagsgagnrýni í kvikmyndagerð almennt og þá má segja að blómaskeiði þessara mynda hafi lokið. Sömu leikstjórar tóku þá að gera alvarlegri ádeilumyndir, oft með gróteskum húmor, um leið og nýir leikstjórar komu fram, eins og Lina Wertmüller, Sergio Citti og Marco Ferreri.
Helstu leikstjórar sem tengjast þessari stefnu eru Mario Monicelli, Pietro Germi, Ettore Scola og Dino Risi; og helstu leikarar voru Alberto Sordi, Vittorio Gassman, Marcello Mastroianni, Ugo Tognazzi, Stefania Sandrelli og Monica Vitti. Margir frægir leikarar og leikkonur léku aukahlutverk eða tóku þátt í einni og einni mynd af þessu tagi. Sem dæmi má nefna Sophiu Loren, Ginu Lollobrigida, Raimondo Vianello, Catherine Spaak, Clint Eastwood og Dustin Hoffman.
Skautafélagið Björninn
Skautafélagið Fjölnir/Björninn er íslenskt skautafélag. Félagið var stofnað 22. nóvember 1990 en var sameinað með Fjölni árið 2019. Íshokkílið félagsins leikur í hvítum búningum og spilar heimaleiki sína á Skautasvellinu í Egilshöll. Félagið leikur í Íslandsmóti karla í íshokkí.
Plastbarkamálið
Plastbarkamálið er hneykslismál varðandi barkaígræðslur á Karólínska sjúkrahúsinu í Stokkhólmi og víðar og vísindagreinar sem fjölluðu um aðgerðirnar. Þessar barkaígræðslur eru taldar hafa leitt til dauða sjúklinga. Einn af þeim sjúklingum sem lést var Andemariam Beyene frá Eritreu en hann var búsettur á Íslandi er hann greinist með alvarlegt krabbamein í barka árið 2009. Hann var fyrst í læknismeðferð á Íslandi en árið 2011 fór hann til Svíþjóðar þar sem græddur var í hann plastbarki. Þetta var fyrsta slíka aðgerðin í heiminum og hún var framkvæmd af ítalska lækninum Paolo Macchiarini. Íslenskur læknir tók þátt í aðgerðinni.
Eftir aðgerðina birtust grein í læknaritinu Lancet þar sem því er haldið fram að aðgerðin hafi heppnast vel og allt bendi til að hún virki. Tveir íslenskir læknar voru meðhöfundar að þeirri grein. Eftir það framkvæmdi Macchiarini nokkrar barkaígræðsluaðgerðir. Margar aðgerðir heppnuðust ekki og sjúklingar létust, þar á meðal Andemariam Beyene. Nokkrir meðhöfundar Macchiarinis að vísindagreinum fóru að rannsaka vinnubrögð og greinaskrif varðandi plastbarkaígræðslur Macchiarinis og það kom fram að ýmislegt athugavert við fyrstu aðgerðina og greinina sem um hana var skrifuð. Engin sýni voru tekin til að styðja fullyrðingu um að heilbrigður frumuvefur hafi að hluta tengst hinum ígrædda plastbarka, ekki var leyfi siðanefndar fyrir aðgerðinni og sjúklingurinn ekki rannsakaður nægilega fyrir birtingu greinar.
Innan Karólínska sjúkrahússins var málið rannsakað og var niðurstaða þeirrar rannsóknar að Paolo Macchiarini hefði gefið ófullnægjandi eða rangar upplýsingar og þær niðurstöður sem hann hefði kynnt fyrir vísindaheiminum væru ekki í samræmi við læknaskýrslur.
Tígrisdýr
Tígrisdýr eða tígur (fræðiheiti: Panthera tigris) er stærsta tegundin af fjórum innan ættkvíslar stórkatta (panthera). Hinar þrjár tegundirnar eru hlébarði, ljón og jagúar. Tígrisdýr geta orðið 3,3 metrar á lengd og vegið allt að 306 kílóum. Það er þriðja stærsta landrándýrið (á eftir ísbirni og skógarbirni). Það er með einkennandi svartar rendur á rauðgulum feldi. Það er með einstaklega sterkar og langar vígtennur sem geta orðið allt að 9 cm að lengd. Þau geta orðið allt að 26 ára gömul.
Tígrisdýr voru áður algeng um alla Afríku en hefur fækkað mjög svo nú ná búsvæði þeirra aðeins yfir 7% af sögulegu útbreiðslusvæði. Þær sex deilitegundir sem eftir eru eru skilgreindar í útrýmingarhættu af IUCN. Talið er að milli 3.062 og 3.948 dýr séu enn til í náttúrunni en voru um 100.000 við upphaf 20. aldar. Stofnarnir hafa lifað af á litlum einangruðum svæðum. Helstu ástæður fækkunar tígrisdýra eru búsvæðaeyðing, tvístrun búsvæða og veiðiþjófnaður.
Jóhanna Einarsdóttir
Jóhanna Einarsdóttir (f. 11. nóvember 1952) er prófessor í menntunarfræðum ungra barna við Háskóla Íslands.
Menntun og viðurkenningar
Jóhanna lauk kennaraprófi fá Kennaraskóla Íslands árið 1973 og stúdentsprófi frá sama skóla ári síðar. Þá lauk hún B.S. prófi í kennslufræðum frá University of Illinois 1976 og meistarprófi í menntunarfræðum frá sama skóla 1977. Hún lauk doktorsprófi í menntunarfræðum ungra barna frá University of Illinois árið 2000. Jóhanna hefur tekið þátt í mótun íslensks menntakerfis um árabil sem stjórnandi, kennari, rannsakandi og sem ráðgjafi við stefnumótun.
Jóhanna var fyrst Íslendinga til að ljúka doktorsprófi í menntunarfræðum ungra barna og hefur verið eini prófessorinn á því sviði á Íslandi síðan 2006. Hún er brautryðjandi á sviði rannsókna í menntunarfræðum ungra barna, bæði hérlendis og á Norðurlöndunum. Hún var sæmd heiðursdoktorsnafnbót við Háskólann í Oulu í Finnlandi árið 2017 fyrir vísindaframlag á sviði bernskurannsókna menntunarfræða ungra barna og siðfræði rannsókna með ungum börnum. Árið 2018 hlaut Jóhanna viðurkenningu frá University of Illinois fyrir framlag sitt til rannsókna á menntun ungra barna. Viðurkenningin (distinguished alumni award) er veitt fyrrverandi nemendum skólans sem skarað hafa fram úr á sínu fræðasviði á alþjóðavettvangi.
Stjórnun og forysta
Jóhanna byggði upp og var stjórnandi Framhaldsdeildar Fósturskóla Íslands í 10 ár. Þegar leikskólakennaranámið fluttist formlega á háskólastig og Fósturskólinn sameinaðist Kennaraháskóla Íslands um áramót 1997–1998 var hún ráðin yfirmaður þess náms og stýrði því mótun háskólanáms fyrir leikskólakennara. Árið 2007 stóð hún fyrir stofnun fyrstu rannsóknarstofunnar við Kennaraháskólann, samkvæmt nýju skipulagi rannsókna, Rannsóknarstofu í menntunarfræðum ungra barna (RannUng) og stýrði þeirri stofu um árabil. Rannsóknarstofunni hefur orðið vettvangur fyrir rannsóknir og þróunarstarf í leikskólum landsins sem og fyrir unga rannsakendur, meistara- og doktorsnema til að vinna í samstarfi við reyndara fólk.
Jóhanna var forseti Menntavísindasviðs Háskóla Íslands 2013-2018. Í hennar tíð var unnið að viðamiklum endurbótum á kennaranáminu í kjölfar úttektar á náminu og sameiningu Kennaraháskólans og Háskóla Íslands. Markmiðið með breytingum var að bæta námið og gera það eftirsóknarverðara fyrir tilvonandi nemendur. Sem lið í þeim breytingum má nefna flutning íþróttakennaranámsins til Reykjavíkur og breytta deildaskiptingu sem hafði í för með sér mun fjölbreyttara kennaranám.
Kennsla
Jóhanna hefur réttindi til kennslu á öllum skólastigum. Hún starfaði sem æfingakennari við Æfinga- og tilraunaskóla Kennaraháskólans í 10 ár og var þar í forystu um nýbreytni og þróunarstarf með yngstu árgöngunum þar sem lýðræði í skólastarfi, skapandi starf og áhersla á styrkleika nemenda var í fyrirrúmi. Hún hefur kennt kennaranemum með stuttum hléum allt frá árinu 1977. Sem prófessor við Menntavísindasvið hefur hún staðið fyrir nýbreytni í kennsluháttum og samstarfi við erlenda háskóla. Sem dæmi má nefna námskeið fyrir doktorsnema í menntunarfræðum ungra barna á Norðurlöndunum sem var haldið með styrk frá Nord Forsk og sameiginlegt námskeið með Gautaborgarháskóla fyrir meistaranema. Jóhanna hefur verið gestakennari við erlenda háskóla. Sem dæmi má nefna, Charles Sturt háskóla í Ástralíu, Oulu háskóla í Finnlandi og University of Strathclyde í Skotlandi.
Rannsóknir
Rannsóknir Jóhönnu hafa einkum beinst að menntun yngstu barnanna, tengslum skólastiganna, kennurum yngstu barnanna og menntun leikskólakennara. Hún hefur ásamt samstarfsfólki innan Rannsóknarstofu í menntunarfræðum ungra barna, (RannUng) tekið þátt í fjölmörgum rannsóknum í samstarfi við innlenda og erlenda aðila.
Hún hefur birt niðurstöður rannsókna sinna í bæði íslenskum og erlendum fagtímaritum og má benda á nokkrar sem mikið hefur verið vitnað í. Þar má nefna greinina „Research with children: Methodological and ethical challenges“ sem birtist í European Early Childhood Education Research Journal árið 2007. Einnig hefur mikið verið vitnað í greinina „Playschool in pictures: Children’s photographs as a research method“ sem birtist í Early Child Development and Care árið 2005. Einnig má nefna greinina „Making meaning: Children’s perspectives expressed through drawings“ sem birtist í Early Child Development and Care, árið 2009 sem hún vann í samstarfi við Sue Dockett og Bob Perry við Charles Sturt háskólann í Ástralíu. Þessar framangreindu greinar fjalla á gagnrýninn hátt um aðferðir og aðferðafræði í rannsóknum með ungum börnum.
Need for Speed
Need For Speed (NFS) er bílaleikjasería frá Electronic Arts inc. Meðal leikja í seríunni eru:
Jóhanna Einarsdóttir
Rannsóknir
Aðrar ritsmíðar sem vakið hafa athygli eru greinar um rannsóknir í íslenskum leikskólum, t.d. greinin „Children‘s and parents‘ perspectives on the purposes of playschool in Iceland“, sem birtist í tímaritinu International Journal of Educational Research, árið 2008. Einnig hefur Jóhanna skrifað um norræna leikskóla og ber þar hæst bókin Nordic Childhoods and Early Education: Philosophy, Research, Policy and Practice in Denmark, Finland, Iceland, Norway, and Sweden, sem hún ritstýrði í samstarfi við dr. Judith Wagner. Sú bók var eitt fyrsta fræðirit um Norrænar leikskólarannsóknir. Jóhanna hefur ritstýrt átta fræðibókum og þremur sérheftum virtra fræðirita á sínu sérsviði.
Jóhanna er í stjórn European Early Childhood Education Research Association.
Alþjóðlegt samstarf
Jóhanna hefur tekið þátt í umfangsmiklu alþjóðlegu rannsóknarsamstarfi. Hér verða tekin nokkur dæmi:
Sæný
Sæný er íslenskt kvenmannsnafn.
Valmar
Valmar er íslenskt karlmannsnafn.
Iðunn
Iðunn getur átt við:
Náttúruauðlind
190px|thumbnail|[[Gljúfursárfoss. Vatnsorka er dæmi um náttúruauðlind.]]
Í hagfræðilegum skilningi eru náttúruauðlindir þau aðföng sem sækja má til náttúrunnar og nota í efnahagsstarfsemi til framleiðslu á vörum og þjónustu. Náttúruauðlindir eru einn helsti framleiðsluþátturinn, og þeim er gjarnan skipt í flokka eftir eðli þeirra og mögulegri nýtingu.
Náttúruauðlindir sem framleiðsluþáttur
Hagfræðin skilgreinir náttúruauðlindir sem einn af mikilvægustu framleiðsluþáttunum, en framleiðsluþættir eru þau aðföng sem notuð eru í efnahagsstarfsemi til að framleiða vörur og þjónustu. Í sögulegu samhengi, og í klassískri hagfræði, voru framleiðsluþættirnir sagðir þrír: náttúruauðlindir, vinnuafli og fjármagn. Á síðari tímum hefur fjórða framleiðsluþættinum gjarnan verið bætt við, en innan rekstrarhagfræðinnar er t.d. talað um stjórnunarlega framleiðsluþætti, svo sem skipulag, stjórnun, þekkingu og áætlanagerð, og í ýmsum öðrum greinum hagfræðinnar er talað um nýsköpun, tækniframfarir og mannauð. Umhverfis- og auðlindahagfræði er fræðigrein sem fæst sérstaklega við náttúruauðlindir sem hluta af framleiðslunni, með hliðsjón af nýtingu þeirra annars vegar og vernd hinsvegar.
Flokkun náttúruauðlinda
thumbnail|[[Kárahnjúkavirkjun. Náttúruauðlindir eru nýttar til raforkuframleiðslu í virkjunum. Vatnsafl telst til strauma, þar sem það er ótæmandi náttúruauðlind. Á Íslandi er vatnsafl helsta uppspretta rakorkuframleiðslu.]] Hugtökin „stofnar“ (e. stock resources) og „straumar“ (e. flow resources) eru notuð til þess að lýsa náttúruauðlindum og flokka þær eftir eðli þeirra á mælanlegan hátt. Með stofnum er átt við tæmandi og efnislegar nátturuauðlindir eins og t.d. skóga, fiskistofna eða jarðefnaeldsneyti. Með straumum er hins vegar átt við ótæmandi náttúruauðlindir sem geta verið (en þurfa ekki að vera) óefnislegar, eins og t.d. vatnsafl, vindorka og sólarorka. Náttúruauðlindir sem teljast til stofna eru þess eðlis að notkun þeirra á einum tímapunkti hefur óhjákvæmilega áhrif á notkun þeirra á öðrum tímapunkti í framtíðinni. Það á aftur á móti ekki við þegar náttúruauðlindir sem teljast til strauma eru notaðar, þar sem notkun þeirra nú hefur ekki áhrif á notkun þeirra síðar.
Eiríkur 14.
thumb|right|Eiríkur 14. Svíakonungur. Málverk eftir Domenicus Werwildt. Eiríkur 14. (13. desember 1533 – 26. febrúar 1577) var konungur Svíþjóðar frá 1560 þar til hann var settur af árið 1568 vegna geðsýki. Eftir það var hann fangelsaður til æviloka og var sennilega drepinn með eitri.
Fáni Austurríkis
thumb|right|Fáni Austurríkis. thumb|right|Ríkisfáni, gunnfáni og sjófáni Austurríkis. Fáni Austurríkis er gerður úr af þremur láréttum röndum, rauðri, hvítri og rauðri. Hann kom fyrst fram 1230 svo vitað sé og var þá tákn Babenberger-ættarinnar, en það var markgreifa- og hertogaætt í Austurríki fram á síðari hluta 13. aldar. Ekkert er vitað um tilurð fánans, en þjóðsagan segir að hann hafi orðið til í þriðju krossferðinni. Með í för var Leópold 5. hertogi af Babenberg. Í umsátrinu um Akkó (1189-1191) höfðu bardagar orðið svo miklir að hvítur kyrtill Leópolds litaðist rauður. Aðeins sást hvítur litur á fetlinum sem sverð hans hékk í. Eftir daga Babenberg-ættarinnar tók Habsborgarættin fánann upp og gerði hann síðar að ríkisfána. Fánanum var breytt á ýmsum tímabilum, svo sem við innlimun Austurríkis í Þýskaland nasismans.
Náttúruauðlind
Straumar
Straumar eru ótæmandi náttúruauðlindir sem frekar erfitt, eða ómögulegt, er að kljúfa og einangra í smærri hluta til frekari vörslu eða vinnslu. Þessar náttúruauðlindir geta bæði verið efnislegar eða óefnislegar, og skiptast í tvo meginflokka sem eru „hrein þjónusta“ (e. nonrestorable resources) og svokallaðir „umbreytanlegir straumar“ (e. storable resources).
Náttúruauðlindir sem teljast til hreinnar þjónustu eru yfirleitt þær sem ekki er hægt að umbreyta og varðveita til neyslu í framtíðinni. Útsýni er ágætt dæmi um hreina þjónustu, svo og veðurfar og norðurljós.
Stofnar
Stofnar eru takmarkaðar og efnislegar náttúruauðlindir sem hægt er að nýta til fulls. Helstu dæmin um slíkar náttúruauðlindir eru t.d. skógar, og jarðefnaeldsneyti eins og olía, kol og jarðgas. Stofnum er yfirleitt skipt í tvo meginflokka sem eru endurnýjanlegir stofnar annars vegar og óendurnýjanlegir stofnar hinsvegar. Óendurnýjanlegum stofnum er síðan skipt í þá sem sem hægt er að endurvinna, og þá sem ekki er hægt að endurvinna, þ.e. óendurvinnanlegir stofnar. Óendurnýjanlegir stofnar eru óendurnýjanlegar auðlindir.
Náttúruauðlindir sem eru takmarkaðar og verða til á löngu tímabili, eins og t.d. jarðefnaeldsneyti, eða þær sem takmarkað magn er af og sem engin endurnýjun verður á, eins og t.d. málmar, teljast til óendurnýjanlegra stofna. Samt er greinarmunur þarna á milli, þar sem hægt er að nota suma óendurnýjanlega stofna aftur og aftur, og teljast þeir til endurvinnanlegra náttúruauðlinda. Gott dæmi um það eru málmar, en þá er hægt að endurvinna og nota aftur í aðrar vörur en þær sem þeir voru notaðir í upphaflega. Þeir stofnar sem ekki er hægt að nota aftur eru flokkaðir sem óendurvinnanlegar náttúruauðlindir. Helsta dæmið um óendurvinnanlega náttúruauðlind er jarðefnaeldsneyti, þar sem það verður einungis til á mjög löngu tímabili, og þegar það er notað brennur það upp og hverfur.
Þó að tiltekin náttúruauðlind sé efnisleg og tæmandi getur hún samt sem áður verið endurnýjanleg. Skógar og fiskimið eru ágæt dæmi um endurnýjanlegar náttúruauðlindir. Skógar vaxa aftur eftir að þeir hafa verið höggnir niður, og fiskistofnar endurnýja sig eftir að veitt hefur verið úr þeim. Það sem hins vegar greinir þessa tegund náttúruauðlinda frá straumum er að það er hægt að ganga um of á þær. Skógum má eyða og ofveiða fiskistofna þar til að stofnarnir ná sér ekki aftur á strik. Í þessu samhengi er talað um ákveðna þröskulda sem ekki má fara yfir, við nýtingu á náttúruauðlindinni.
Nýting náttúruauðlinda
Efnahagsstarfsemi nýtir náttúruauðlindir á margvíslegan hátt, og flokka má nýtingu þeirra með hliðsjón af því. Mikilvægasta greinarmuninn gera menn á milli beinnar notkunar annars vegar, og óbeinnar notkunar hins vegar. Með beinni notkun er átt við efnislega nýtingu þar sem unnið er úr náttúruauðlindinni og hún notuð til framleiðslu á vörum eða raforku. Óbein notkun á hinsvegar við um óefnislega nýtingu þar sem engin eiginleg framleiðsla á sér stað sem slík. Raforkuframleiðsla og jarðefnavinnsla eins og námugröftur, eru dæmi um beina nýtingu, á meðan útsýni og fegurð sem náttúruauðlind eru dæmi um óbeina nýtingu. Náttúruauðlindir eins og fossar, fjöll og dýralíf eru gjarnan nýttar í ýmsum greinum ferðaþjónustu, t.d. við hvalaskoðun og fjallgöngur.
Þá geta náttúruauðlindir einnig haft gildi sem er óháð nýtingu þeirra. Á meðan talað er um „notagildi“ náttúruauðlinda (e. use values) þar sem bein (eða óbein) nýting á í hlut, þá er einnig talað um að náttúruauðlindir hafi gildi sem er annars eðlis og frábrugðið notagildinu (e. nonuse values). Náttúruauðlind er sögð hafa gildi í sjálfri sér vegna sjálfstæðrar tilvistar sinnar. Þetta er svokallað „tilvistargildi“ (e. existence value) og helstu dæmin um þetta eru hin margbreytileg líf- og vistkerfi sem eftirsóknarvert þykir að varðveita. Þá er einnig reynt að ákveðnar gerðir náttúrulegs umhverfis sem þykja sérstakar. Reynt er að koma í veg fyrir að ákveðnar dýrategundir deyi út o.s.frv. Nýtingarmöguleikar í framtíðinni (e. option value) flokkast einnig undir þetta. Gildi þess fyrir framtíðarkynslóðir, að þær fái að njóta tiltekinnar náttúruauðlindar eftir ár og aldir, flokkast sem sérstakt gildi náttúruauðlinda (e. bequest and gift value).
Tiltölulega auðvelt er að verðleggja notagildi náttúruauðlinda (beina og óbeina nýtingu) með markaðsaðferðum í hagkerfum þar sem markaðsbúskapur er við lýði, en sýnu erfiðara að leggja peningalegt mat á og markaðssetja,tilvistargildi þeirra og notagildi fyrir framtíðarkynslóðir. Notagildi eru reglulega metinn til fjár á markaði, en það er sjaldgæft að slíkt hið sama sé gert um annarskonar gildi (e. nonuse values) eins og hér hefur verið greint frá.
Rýrnun náttúruauðlinda
Rýrnun eða eyðing náttúruauðlinda (e. depletion) hefur á síðustu árum orðið að alvarlegu áhyggjuefni og er eitthvað sem þarf að hafa í huga við alla nýtingu á náttúruauðlindum. Stofnar, eins og jarðefnaeldsneyti og fiskistofnar, eru í eðli sínu takmarkaðir. Hægt er að yrja upp óendurnýjanlega stofna eins og olíu, kol og jarðgas, á meðan koma má til móts við rýrnun á endurnýtanlegum stofnum eins og málmum með því að endurvinna þá. Þegar endurnýjanlegir stofnar eins og fiskimið og skógar eiga í hlut, þarf að gæta þess að ganga ekki svo hart að þeim að þeir nái ekki að endurnýja sig, þ.e.a.s. að nýta ekki umfram þröskuldinn sem stofninn þolir.
Svokölluð „staðgenglun“ (e. substitution) er mikilvægt tæki til að vinna gegn eyðingu náttúruauðlinda. Með því er átt við að með tækniframförum og aukinni þekkingu, megi annaðhvort skipta einni náttúruauðlind út fyrir aðra eða að koma til móts við minni nýtingu á tiltekinni náttúruaðlind með því að auka vægi annarra framleiðsluþátta í staðinn, eins og fjármagns, sem stendur á bak við tæki og tól, mannaflans og mannauðsins.
Rýrnun náttúruauðlinda endurspeglast í verði. Ef framboð minnkar hækkar verðið á móti. Því getur hækkandi verð á tilteknum náttúruauðlindum oft verið vísbending um að hún sé að ganga til þurrðar. Hins vegar gerist þetta hægt í samanburði við aðrar vörur á markaði, vegna þess að framboð á náttúrauðlindum eru tiltölulega óteygið. Til skamms tíma verða ekki miklar breytingar á framboði af náttúruauðlindum. En smávægilegar verðbreytingar á náttúruauðlindum geta samt sem áður haft miklar afleiðingar fyrir efnahagslífið. Sumir hagfræðingar vilja meina að náttúruauðlindir geti ekki klárast, vegna þess að eftir því sem framboð þeirra minnki hækki verðið, og með hærra verði minnki eftirspurn í samræmi við það. Samkvæmt þessari kenningu mun eftirspurn eftir tiltekinni nátturuauðlind aldrei verða nógu mikil til þess að auðlindin klárist, vegna þess að eftirspurnin er í öfugu hlutfalli við verðbreytingar á markaði.
Til eru ýmsar aðferðir til að reikna út hvernig hagkvæmast sé fyrir samfélagið í heild sinni að nýta náttúruauðlindir, með tilliti til rýrnunar þeirra. Þá er talað um félagslega hagkvæmni. Í því samhengi er mikilvægt að gera ráð fyrir þeim neikvæðu ytri áhrifum (úthrifum) sem nýting náttúruauðlinda hefur í för með sér, og færa það inn í jöfnuna. Hins vegar er gjarnan erfitt að reikna slíkt út nákvæmlega og mikil óvissa liggur oft á tíðum fyrir. Þá er oft óljóst hve mikið er til af heildarbirgðum tiltekinna náttúruauðlinda. Tækniframfarir gera oft kleift að finna nýjar birgðir, eins og olíulindir á afskekktum stöðum, svo það nær ómögulegt getur verið að vita heildarstöðu birgða tiltekinnar náttúruauðlindar á ákveðnum tímapunkti.
Þetta tengist umræðunni um svokallað „olíuhámark.“
Eiríkur 14.
Uppvöxtur og kvonbænir
Eiríkur var sonur Gústafs Vasa og fyrstu konu hans, Katrínar af Saxe-Lauenburg. Móðir hans dó þegar hann var tæplega tveggja ára og skömmu síðar giftist faðir hans að nýju Margréti Leijonhufvud. Jóhann hálfbróðir hans fæddist í árslok 1537, elstur af átta börnum Gústafs og Margrétar. Aðalkennari bæði Eiríks og Jóhanns var franski kalvínistinn Dionysius Beurreus. Eiríkur var góður námsmaður, einkum í tungumálum og stærðfræði, en hafði einnig góða sagnfræðikunnáttu, var ritfær og hafði þekkingu á stjörnuspeki.
Eiríkur hóf þreifingar um hjónaband við ensku konungsdótturina Elísabetu Tudor, síðar drottningu, þvert gegn vilja föður síns. Hann reyndi í nokkur ár að semja um giftingu og var á leið til Englands 1560 þegar fregnir bárust af láti föður hans og að hann væri orðinn konungur. Þá gaf hann Elísabetu upp á bátinn en leitaði síðar eftir hjúskap við Maríu Skotadrottningu og ýmsar evrópskar prinsessur, án árangurs.
Ríkisstjórnarár Eiríks
Eiríkur er talinn hafa verið greindur, listfengur og pólitískt metnaðargjarn, en mjög skapríkur og tortrygginn sýndi snemma einkenni geðrænna truflana sem þróuðust yfir í geðveiki. Geðlæknar sem rannsakað hafa lýsingar á konungi og hegðun hans telja að hann hafi verið geðklofi en þó ber að athuga að þegar hann var settur af er líklegt að andstæðingar hans hafi reynt að gera sem mest úr einkennunum og ekki víst að allt sé satt sem sagt var um konunginn.
Sænskir aðalsmenn voru ósáttir við margt í stjórnun konungs og einn helsti leiðtogi þeirra var Jóhann, bróðir hans, sem var hertogi af Finnlandi og kvæntur pólskri konungsdóttur, svo að hann naut stuðnings frá Póllandi. Eiríkur lét handtaka Jóhann 1563 fyrir landráð og hafði hann í haldi í nokkur ár. Sama ár hófst Sjö ára stríðið við Danmörku en Friðrik 2. Danakonungur var ósáttur við útþenslustefnu Eiríks í Eystrasaltslöndum.
Á næstu árum virðist geðheilsu Eiríks hafa hrakað, ákvarðanir hans voru vanhugsaðar og fólu oft í sér ofbeldi. Árið 1566 lét hann drepa ýmsa meðlimi Sture-ættarinnar, sem hann grunaði um landráð. Sture-morðin svonefndu mæltust mjög illa fyrir og andstaða við konunginn fór sífellt vaxandi.
Karin Monsdóttir
thumb|left|Eiríkur konungur með Karinu og Jöran Persson ráðgjafa sínum. Árið 1565 tók konungurinn sér fimmtán ára þjónustustúlku Elísabetar systur sinnar fyrir ástkonu. Hún hét Karin Monsdóttir og var af fátæku fólki komin.
Eiríkur giftist Karinu leynilega 1567 og opinberlega 1568, eftir að hún hafði fætt honum soninn Gústaf, og lét krýna þá hana drottningu undir nafninu Katrín Magnúsdóttir og lýsa börn þeirra skilgetin. Líklega var brúðkaupið kornið sem fyllti mælinn því að þótt Karin ætti sér enga óvini og nyti raunar velvildar hjá konungsfjölskyldunni vegna þeirra góðu áhrifa sem hún hafði á Eirík, þá þótti hún engan veginn honum samboðin og gifting þeirra olli mikilli hneykslun. Skömmu síðar gerðu bræður Eiríks uppreisn með stuðningi aðalsins, hnepptu konungsfjölskylduna í varðhald og settu Eirík af. Jóhann var gerður að konungi í hans stað.
Fangavist og dauði
Helsti ráðgjafi Eiríks, Jöran Persson, tók á sig mikið af sökinni fyrir illvirki sem framin höfðu verið í stjórnartíð Eiríks og var hann tekinn af lífi.Fyrstu árin var fjölskyldan höfð saman í haldi og Karin ól tvo syni í viðbót sem dóu báðir á barnsaldri. Eftir það voru þau aðskilin og skömmu síðar var Gústaf prins sendur til Póllands, þar sem hann ólst upp.
Eiríkur var hafður í haldi í ýmsum köstulum í Svíþjóð og Finnlandi en dó í Örbyhus-kastala eftir níu ára fangavist. Sagan segirað hann hafi dáið eftir að hafa borðað skál af eitraðri baunasúpu. Til er bréf, undirritað af Jóhanni bróður hans og aðalsmanninum Bengt Bengtsson Gylta, þar sem varðmönnum Eiríks er gefið leyfi til að eitra fyrir honum ef einhver reyndi að leysa hann úr haldi. Seinni tíma rannsókn á beinum hans leiddi í ljós að hann hafði innbyrt banvænan skammt af arseniki.
Geirarður
Geirarður er íslenskt karlmannsnafn.
Supernatural
Supernatural er bandarískur sjónvarpsþáttur sem fjallar um tvo bræður sem ferðast um Bandaríkin í þeim tilgangi að berjast og leita uppi yfirnáttúrulega djöfla, yfirnáttúrulega drauga og önnur yfirnáttúruleg fyrirbæri. Höfundurinn að þættinum er Eric Kripke.
Alls hafa tíu þáttaraðir verið gerðar. Ellefta þáttaröðin af Supernatural var frumsýnd 7. október, 2015 í Bandaríkjunum.
Þann 11. mars 2016, tilkynnti CW sjónvarpsstöðin að Supernatural hefði verið endurnýjaður fyrir tólftu þáttaröðinni.
Framleiðendur
Supernatural er framleitt af Warner Bros. Television Production Inc., í samstarfi við Wonderland Sound and Vision. Eric Kripke hefur verið framleiðslustjóri frá byrjun en með honum hafa verið McG, Robert Singer, Kim Manners, Phil Sgriccia, Sera Gamble, Jeremy Carver, John Shiban, Ben Edlund og Adam Glass.
Kim Manners lést úr lungnakrabbameini árið 2009 þegar tökur á seríu 4 stóðu yfir.
Hugmynd og þróun
Kripke hafði verið að vinna með hugmyndina að Supernatural í um það bil tíu ár en hann var mikill áhugamaður um þjóðsagnir og þjóðsagnakenndar verur síðan hann var barn. Kripke hafði hugsað sér í byrjun söguþráð um blaðamann sem rannsakaði yfirnáttúrulegar verur og skrifaði um þær. Reyndi hann í nokkur ár að koma hugmyndinni á framfæri sem seríu en hafði einnig hugsað sér að gera kvikmynd um efnið.
Kripke hafði unnið sem handritshöfundur að sjónvarpsþættinum Tarzan fyrir WB sjónvarpstöðina. Var honum boðið tækifæri að koma með hugmyndir að nýju þáttum og notaði hann tækifærið að kynna Supernatural. WB stöðin töldu hugmyndina um blaðamanninn ekki nógu góða, kom hann því í staðinn með hugmyndina að aðalpersónurnar væru bræður. Ákvað hann að bræðurnir myndu vera frá Lawrence, Kansas, vegna nálægðar hans við Stull kirkjugarðinn sem er þekktur fyrir þjóðsagnakenndar verur.
Þátturinn fór í gegnum nokkur breytingarskeið áður en loka útgáfan varð að veruleika. Til að byrja með áttu bræðurnir að hafa verið aldnir upp af ættingjum í stað föður þeirra, Jessica átti að vera djöfull, Sam haldið að Dean væri raðmorðingi sem dræpi síðan föður þeirra og að faðir þeirra myndi deyja í stað Jessicu. Samkvæmt Kripke, átti þátturinn upprunalega að vera vikulegar sögur af skrímslum þar sem Sam og Dean voru í aukahlutverki, svona nokkurn veginn vikulegar hryllingsmyndir. En eftir aðeins nokkra þætti, tóku Kripke og Robert Singer eftir því hversu vel Jared Padalecki og Jensen Ackles náðu vel saman. Ákváðu þeir að breyta sögunni þannig að hún væri meira um bræðurna sjálfa en skrímslin, þannig að hver þáttur er unninn í kringum bræðurna og hvaða skrímsli þeir eru að leita að hverju sinni.
Kripke skipulagði söguþráðinn aðeins fyrir fimm þáttaraðir, en vegna aukinna áhorfa í seríum fjögur og fimm, sóttist CW sjónvarpsstöðin eftir seríu 6. Kripke staðfesti að hann myndi ekki snúa aftur sem yfirhöfundur, en hann myndi vera sérstakur ráðgjafi sem og framleiðslustjóri, en láta Sera Gamble taka yfir sem yfirhöfund.
Tilkynnt var 3. maí 2012 að yfirhöfundurinn Sera Gamble myndi stíga til hliðar og í hennar stað kæmu Jeremy Carver og Robert Singer.
Tónlist
Þátturinn notar tónlistarþema sem hefur verið skrifað af Christopher Lennertz og Jay Gruska. Skiptast þeir á að skrifa tónlistina í þáttunum og þau þema sem henta hverri persónu eða senu hverju sinni. Þrátt fyrir að tónlist þeirra er svipuð þegar kemur að bræðrunum, þá er ný tónlist skrifuð í þriðja hverjum þætti.
Ein af megin ákvörðunum Eric Kripke við gerð þáttarins var sú að í hverjum þætti myndi klassísk rokktónlist vera spiluð. Ástæðan var sú að hann vildi ekki þá lélegu tónlist sem sjónvarpsstöðin var þekkt fyrir í öðrum þáttum sem hún sýndi. En Kripke hótaði að hætta myndi sjónvarpstöðin ekki verða við óskum hans.
Spilað hefur verið lög eftir hljómsveitir á borð við Blue Öyster Cult, Bad Company, Stevie Ray Vaughan, Rush, Triumph og AC/DC.
Tökustaðir
Þó að fyrsti þátturinn hafi verið tekinn upp í Kaliforníu, fara aðalupptökurnar fram í Vancouver, Kanada en eftirvinnslan fer fram í Kaliforníu.
Upptökur stoppuðu í desember 2007, eftir aðeins tólf þætti vegna verkfall handritshöfunda árið 2007-2008. Upprunalega átti að taka upp 22 þætti en vegna verkfallsins var serían stytt niður í 16 þætti, með fjóra seinustu þættina tekna upp í apríl og maí 2008.
Söguþráður
Supernatural segir frá bæðrunum Sam Winchester (Jared Padalecki) og Dean Winchester (Jensen Ackles), sem berjast við yfirnáttúrulegar verur sem óyfirnáttúrulegt (þ.e.a.s. venjulegt) fólk heldur að sé ekki til. Bræðurnir misstu móður sína í yfirnáttúrulegum bruna, sem orsakaður var af yfirnáttúrulegum öflum, þegar Sam var 6 mánaða og Dean 4 ára. Eftir yfirnáttúrulega lát móður þeirra helgaði faðir þeirra John Winchester (Jeffrey Dean Morgan) líf sitt og þeirra í að elta uppi þann yfirnáttúrulega fjanda sem drap konu hans í leit að yfirnáttúrulegum hefndum. Bræðurnir ólust upp á ferðalaginu með föður þeirra, þar sem þeir lærðu að berjast við þessi yfirnáttúrulegu öfl. Mikið af yfirnáttúrulegum söguþráðunum eru byggðir á yfirnáttúrulegum bandarískum þjóðsagnarpersónum á borð við yfirnáttúrulegar vampírur, yfirnáttúrulega djöfla, yfirnáttúrulega varúlfa og yfirnáttúrulega drauga.
Fyrsta þáttaröð
Fyrsta þáttaröðin hefst þegar Dean dúkkar allt í einu upp í íbúð Sam í Stanford-háskóla. Þar leggur hann áherslu á að faðir þeirra hafi horfið í miðri veiðiferð og þarf aðstoð Sams í leit sinni að honum. Til að byrja með er Sam mjög tregur til þess að hjálpa Dean en á endanum samþykkir hann að hjálpa Dean með því skilyrði að þetta sé eina skiptið. Á meðan þeir eru að leita að föður þeirra þá er Jess, kærasta Sam, drepin af sömu öflum og drap móður þeirra. Eftir lát hennar verður Sam ákveðnari í að finna það sem drap hana og leita hefnda. Bæði Sam og Dean fara á veiðarnar um Bandaríkin endilöng í leit sinni að vísbendingum hvar faðir þeirra gæti verið.
Önnur þáttaröð
Meginsagan fjallar um leit bræðranna að Guleygða Djölfinum og hvaða plön djöfullinn hafði í huga fyrir Sam. Nóttina sem móðir þeirra dó smitaðist Sam af djöflablóði, sem gerir það að verkum að hann hefur dulræna hæfileika. Svo virðist sem djöfullinn gerði það sama við önnur börn, sem bræðurnir kynnast í gegnum seríuna. Einnig kynnast þeir nýjum bandamönnum: Ellen, Jo og Ash sem hjálpa þeim af og til eins og Bobby, sem er gamall vinur föðurs þeirra. Endi seríunnar skiptist í tvo hluta: í fyrri hlutanum hefur djöfullinn safnað saman þessum einstöku krökkum saman í yfirgefnu bæ. Þar eiga þau að berjast til dauða þangað til eitt þeirra stendur eftir. Sam er drepinn af þeim eina sem eftir stendur og deyr í örmum Deans. Dean sem getur ekki staðið dauða Sam, ákveður að selja sál sína fyrir líf Sams og fær aðeins eitt ár til þess að kveðja Sam áður en hann fer til helvítis.
Þriðja þáttaröð
Meginsagan liggur í kringum bræðurna þá sérstaklega Sam sem reynir allt sem hann getur að bjarga Dean frá því að fara til helvítis. Á leiðinni kynnast þeir djöfli sem kallast Ruby, sem hefur mikinn áhuga á Sam og segist geta hjálpað honum að bjarga Dean. Einnig kynnast þeir Belu Talbot sem safnar og selur dulræna hluti og er mikill þyrnir í augum þeirra. Á endanum ná bræðurnir að finna djöfulinn sem heldur samningi Deans, sem heitir Lilith. Hvorki Sam né Ruby ná að bjarga Dean áður en hann er sendur til helvítis.
Fjórða þáttaröð
Meginsagan fjallar um baráttu bræðranna við Lilith og áætlanir hennar að leysa Lúsífer úr helvíti. Dean rís upp úr helvíti eftir að hafa verið bjargaður af englinum Castiel samkvæmt fyrirskipun Guðs. Sam hefur öðlast meiri hæfileika með aðstoð Ruby þá fjóra mánuði sem Dean var dáinn. Svo virðist sem Dean var lífgaður við til þess að stoppa áætlun Liliths í að rjúfa þau 66 innsigli sem þarf til þess að leysa Lúsífer úr helvíti. Í lokaþættinum drepur Sam, Lilith, en morð hennar er loka innsiglið. Svo virðist sem englarnir vildu að innsiglin yrðu rofin, þar sem þeir telja að Dean getur unnið Lúsifer og boðað komu paradísar til jarðar. Einnig kemur í ljós að Ruby hafi notað Sam allan tíma en er síðan drepin af Dean. Þar sem Sam drap Lilith og rauf á endanum seinasta innsiglið, þá er Lúsífer loksins laus úr helvíti.
Fimmta þáttaröð
Meginsagan fjallar um baráttu bræðranna við Lúsífer og komandi heimsendi. Gengum seríuna berjast bræðurnir bæði við djöfla og engla, til þess að komast undan því að verða "mannsform" fyrir Michael og Lúsifer. Eiga þeir erfitt með að vinna Lúsifer, en þeir ná að vinna hina fjóra hestamenn heimsendsins, sem geyma hringana sem geta sent Lúsifer aftur til helvítis.
Hinn yfirvofandi heimsendir sendir Dean, Sam, Castiel og Bobby í mikið tilfinningastríð gegn sjálfum sér og hvor öðrum. En með stuðningi frá hvor öðrum ná þeir að endalokum í stríði sínu gegn Lúsifer.
Sjötta þáttaröð
Meginsagan er leit bræðranna að sálu Sams og stríð þeirra gegn Crowley og Eve (móður allra skrímsla). Ár hefur liðið síðan Sam fór til helvítis en þann tíma hefur Dean lifað hamingjusömu lífi með Lísu og Ben. Sam snýr aftur og Dean kynnist nýjum armi af Campbell fjölskyldunni ásamt afa þeirra Samuel. Á sama tíma reynir Castiel að koma á friði í himnaríki.
Sjöunda þáttaröð
Meginsagan fjallar um baráttu bræðranna gegn Leviathans og yfirmanni þeirra Dick Roman. Castiel lýsir því yfir að hann sé guð en kemst fljótlega að því að sálirnar inní honum eru farnar að taka toll á líkama hans. Bræðurnir, Castiel og Bobby reyna að loka öllum sálunum aftur inn í Purgatory sem tekst fyrir utan Leviathans sem eru elstu skrímsli sem til eru í heiminum. Leviathans taka yfir Castiel áður en þau drepa hann og hverfa síðan.
Einnig er fylgst með baráttu Sams við ofsóknir Lúsifers og það tilfinningastríð sem bræðurnir fara í gegnum vegna andláts Bobbys.
Áttunda þáttaröð
Meginsagan fjallar um leit bræðranna að leiðum til að loka hliðum Helvítis fyrir full og allt. Ár er liðið síðan Dean og Castiel hurfu en Dean snýr aftur til jarðar frá Purgatory án Castiels. Flutti hann með sér í líkama sínum sál vampírunnar Benny sem hann kynntist í Purgatory. Dean kemst að því að árið sem hann var í burtu hætti Sam að veiða og byrjaði í sambandi með dýralækninum Amelia.
Impala bíllinn
Í gegnum þáttaraðirnar keyrir Dean um á 1967 Chevrolet Impala sem hann kallar Baby. Bílinn fékk hann frá föður sínum og er mikilvægasta eign hans. Leikarinn Jensen sem leikur Dean telur að bíllinn sé lífgjafi og griðarstaður Deans. Bíllinn er mjög mikilvægur enda eina farartæki bræðranna. Í fyrsta þættinum kemur fram að í skottinu má finna mismunandi vopn og uppýsingar sem bræðurnir nota við veiðarnar.
John Winchester keypti bílinn árið 1973 eftir að Dean sannfærði hann um að bíllinn væri betri en 1968 VW sendibíll, í þættinum In the Beginnig. Uppruni bílsins er frekar skoðaður í loka þætti fimmtu þáttaraðarinnar Swan Song, þar sem farið er yfir sögu hans frá því hann var byggður og til dagsins sem þátturinn á að gerast. Samkvæmt Chuck Shurley hafa bræðurnir gert bílinn að sinni eign, m.a. sem börn þar sem Sam setur hermann í öskubakkann eða þegar Dean setur kubba í viftugatið ásamt því að rista nöfn sín í bílinn. Að auki bendir Chuck á, að á meðan bræðurnir hafa bílinn þá telja þeir sig ekki vera heimilislausa.
Í fyrstu tveim þáttaröðunum hefur bíllinn bílnúmerið KAZ 2Y5, sem er tilvitnun í Kansas (sem er heimafylki bræðranna) og 2005 fyrir árið sem þátturinn var frumsýndur. En í þættinum What Is and What Should Never Be þá er komin ný bílplata með númerið CNK 80Q3, er það vegna þess að bræðurnir eru að flýja undan Alríkislögreglunni.
Í sjöundu þáttaröðinni, þurftu bræðurnir að skipta um bíl eftir að tveir Leviathans í líki bræðranna gerast morðóðir um endilangt landið í bíl sem líkist Impala bílnum. Í staðinn þurftu þeir að nota ýmsar gerðir bíla sem Dean var aldrei sáttur með. Bræðurnir byrja að nota bílinn aftur í enda þáttaraðarinnar þegar þeir ráðast á Disk Roman og halda því áfram í byrjun þeirri áttundu.
Singer Salvage Yard
Bílagarður í eigu Bobbys Singer en garðurinn er staðsettur í Sioux Falls, Suður Dakóta og er nokkra ferkílómetra stór þar sem bílhræ liggja um ásamt húsi Bobbys og viðgerðarskúrum.
Bobby er alinn upp í húsinu sem er á þremur hæðum og er húsið yfirfullt af bókum og ýmsum hlutum sem hægt er nota við rannóknir. Í þættinum Death´s Door í sjöundu þáttaröðinni kemur fram að bæði Bobby og móðir hans höfðu lifað við ofbeldi af hálfu föður hans. Fram kemur einnig í þættinum að Bobby skaut föður sinn til bana þegar hann var ungur og gróf hann bakvið vinnuskúrinn.
Í þættinum ''Are you there God? It's me, Dean Winchester'' í fjórðu þáttaröðinni komast bræðurnir að því að Bobby hafi byggt öryggisherbergi í kjallara hússins. Herbergið er búið til úr járni sem er þakið salti, ásamt ýmsum varnargildrum sem koma í veg fyrir að yfirnáttúrulegar verur geta komist inn eða sloppið út. Herbergið er nokkrum sinnum notað í fjórðu þáttaröðinni.
Vandræði með yfirvöldin
Þar sem Dean og Sam fá ekki borgað fyrir veiðarnar, vinna þeir sér inn pening með kreditkorta-fölsunum, pókerspili og billjardsvindli. Enn fremur hafa rannsóknir þeirrar oft sett þá öfugumegin við lögin, þar sem þeir hafa vanhelgað grafir, villað á sér heimildir sem fulltrúar ýmissa opinbera starfsmanna, ásamt inbrotum. Þeir hafa verið rannsakaðir um morð og bankarán, ásamt því að vera eftirlýstir af ýmsum lögregluembættum en aðallega af Alríkislögreglunni Þar sem þeir eru eftirlýstir hafa þeir notast við dulnefni, sem oftast eru nöfn tónlistarmanna.
Í þættinum Jus in Bello í þriðju þáttaröð eru Sam og Dean taldir vera dauðir eftir sprengingu í skrifstofu og fangelsi sýslumannsins í Monument-sýslu í Colorado. Náðu bræðurnir að halda sig frá varðanalögum þangað til í sjöndu þáttaröðinni þegar Leviathan klónuðu bræðurna. Klónar þeirra skildu eftir sig blóðug drifna slóð um Bandaríkin í von sinni að bræðurnir kæmu úr felum. Sam og Dean eru handteknir af lögreglunni í Iowa þar sem þeir börðust við Hook Man í fyrstu þáttaröðinni. Leviathans klónarnir reyna að drepa bræðurna en þeir ná að drepa klónanna. Fótgetinn, sem hafði orðið vitni að árásum klónanna, hjálpar bræðrunum með því að láta sem þeir hafi látið lífið. Verða bræðurnir að skilja við Impala bílinn og notast við stolna bíla, ásamt því að taka upp ný dulnefni.
Í byrjun áttundu þáttatöðinni geta þeir farið að notast við bílinn aftur og þau ýmsu dulnefni sem þeir höfðu notast við áður þar sem Leviathans voru dauð.
Hnífur Rubys
Í þriðju þáttaröðinni komast bræðurnir í kynni við djöfulinn Ruby. Hefur hún að geyma forlátan hníf sem hefur þann eiginleika að geta drepið alla djöfla. Grip hnífsins er gert úr elgshorni og finna má leturgröft báðum megin á gripinu. Í áttundu þáttaröðinni kemur fram að hnífurinn er forn djöflahnífur af kúrdneskum uppruna. Hnífurinn hefur ekki virkað á Alastair, Abbadon og Cain né engla. Hafa bræðurnir notast við hnífinn síðan í enda fjórðu þáttaraðar.
Colt-sexhleypan
thumb|right|Colt-sexhleypan með þrettán upprunalegum kúlum Colt sexhleypan var smíðuðu af Samuel Colt kringum 1835, en hann var yfirnáttúrulegur veiðimaður. Að auki bjó Colt til þrettán byssukúlur sem voru hannaðar sérstaklega fyrir byssuna og höfðu yfirnáttúrulega hæfileika. Samkvæmt þjóðsögunni getur allt sem er skotið úr byssunni drepið allt sem er yfirnáttúrulegt sem annað getur ekki gert. Byssan er líka lykillinn að Hliðinu til Helvítis sem er staðsett í Wyoming og var sett upp af Colt sjálfum.
Bræðurnir ásamt föður þeirra komast fyrst í kynni við byssuna þegar þeir rannsaka dauða veiðimannsins Daniel Elkins. Sex byssukúlur höfðu verið notaðar áður en hún lenti hjá Elkins. Byssan hafði verið tekin af vampírum sem höfðu drepið hann, sem eru síðan drepnar af feðgunum og John tekur byssuna í þeim tilgangi að drepa Azazel.
Í fyrsta þætti annarrar þáttaraðar gerir John skipti við Azazel, byssuna og líf hans í staðinn fyrir líf Deans. Í lok annarrar þáttaraðar notar Dean byssuna til að drepa Azazel og eftir það er haldið að byssan sé ónýt. En með hjálp Ruby nær Bobby að gera við hana og búa til nýjar byssukúlur. Þegar líður á þriðju þáttaröð stelur Bella byssunni og gefur hana Lilith til þess að komast undan samningi sem hún hafði gert við hana tíu árum áður. Í fimmtu þáttaröðinni lætur Becky bræðurna vita að djöfullinn Crowley er með byssuna, sem hann lætur þá fá í staðinn fyrir að drepa Lúsifer. Seinna meir lætur Lúsifer þá vita að aðeins fimm hlutir geta drepið hann og byssan er ekki hluti af því.
Á sexhleypunni má finna latneska áletrið Non timebo mala sem þýðir Ég óttast ekkert illt. Einnig má finna fimm hyrnda stjörnu og töluna þrettán sem tengist byssukúlunum.
Orð Guðs töflurnar
Samkvæmt sögunni voru Orð Guðs skrifuð niður á töflur þegar Guð skapaði alheiminn, áttu þær að vera til verndar mannkyninu. Töflurnar voru skrifaðar af englinum Metatron sem hvarf eftir að skrifunum lauk. Til þessa hafa aðeins þrjár töflur fundist: Leviathan, Djöfla og Engla. Samkvæmt Castiel ef Orð Guðs eru gerð opinská þá vaknar spámaður til lífsins.
Leviathan taflan
Bræðurnir komast í kynni við Leviathan töfluna í þættinum The Girl with the Dungeons and Dragons Tattoo í sjöundu þáttaröðinni. Þegar þeir stela mikilvægum pakka frá Dick Roman. Í pakkanum finna þeir grjóthnullung sem þeir brjóta upp og í ljós kemur taflan. Á samatíma og þeir losa töfluna úr grjótinu vaknar spámaðurinn til lífsins í formi Kevin Tran og Castiel losnar úr andlegu prísund sinni. Taflan inniheldur upplýsingar hvernig hægt er að senda Leviathan skrímslin aftur til Purgatory. Til þess að það sé hægt þurfa bræðurnir blóð frá: föllnum engli, yfirmanni fallandi mannkyns og föður fallandi skrímsla. Að auki þurfa þeir bein réttlátrar manneskju. Nota bræðurnir þessar upplýsingar til þess að búa til vopn svo þeir geti drepið Dick Roman í enda sjöundu þáttaraðarinnar.
Djöfla taflan
Í byrjun áttundu þáttraðarinnar hitta bræðurnir Kevin eftir að hann hafði komist undan Crowley nokkrum mánuðum áður. Samkvæmt Kevin átti hann að þýða Djöflatöflu sem Crowley hafði í höndum sér en hann náði að flýja með töfluna áður en hann þýddi alla töfluna. Á töflunni er að finna upplýsingar hvernig hægt er að opna hliðið til Helvítis, búa til djöflasprengjur en einnig hvernig hægt er að loka hliðinu til Helvítis fyrir fullt og allt. Til þess að hægt sé að loka hliðinu til Helvítis þarf að ljúka við þrjár þrautir: drepa hund frá helvíti, bjarga saklausri sálu frá helvíti og lækna djöful. Nota bræðurnir þessar upplýsingar til þess að vinna stríðið gegn Crowley.
Í þættinum A Little Slice of Kevin koma fram frekari upplýsingar um hvað stendur á töflunni þegar Kevin þýðir hana. Meðal annars er stutt orðsending frá Metratron sem kemur inn á að til eru fleiri töflur en þær sem hafa þegar fundist.